label_title: 2014-es sakkvilágbajnokság
label_desc: A 2014-es sakkvilágbajnokság a Nemzetközi Sakkszövetség (FIDE) által szervezett 12 játszmás párosmérkőzés, amelyre a címvédő norvég Magnus Carlsen és a kihívó indiai Visuvanátan Ánand között az oroszországi Szocsiban került sor 2014. november 8–25. között. A párosmérkőzés helyszíne a Fekete-tenger partján található Olimpiai Médiaközpont, amely a 2014. évi téli olimpiai játékok sajtóközpontja volt.